CELEX: 62017TN0383
Language: fi
Date: 2017-06-20 00:00:00
Title: Asia T-383/17: Kanne 20.6.2017 – Hansol Paper v. komissio

14.8.2017   
            
            
               FI
            
            
               Euroopan unionin virallinen lehti
            
            
               C 269/31
            
         Kanne 20.6.2017 – Hansol Paper v. komissio
   (Asia T-383/17)
   (2017/C 269/43)
   Oikeudenkäyntikieli: englanti
   
      Asianosaiset
   
   
      Kantaja: Hansol Paper Co. Ltd (Soul, Korean tasavalta) (edustajat: asianajajat J.-F. Bellis, B. Servais ja A. Tel)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan lopullisen polkumyyntitullin käyttöönotosta Korean tasavallasta peräisin olevan tietyn kevyen lämpöpaperin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 2.5.2017 annetun komission täytäntöönpanoasetuksen (EU) 2017/763;
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, jonka mukaan komissio rikkoi perusasetuksen (1) 2 artiklan 11 kohtaa ja 17 artiklan 2 kohtaa sekä laski lainvastaisesti kantajan polkumyyntimarginaalin.
               
                           —
                        
                        
                           Kantaja väittää, että komissio käytti perusasetuksen 17 artiklassa tarkoitettuja otoksia vaikka se väitti, ettei ollut niitä käyttänyt, ja rikkoi siten perusasetuksen 17 artiklan 2 kohtaa, koska kantajalle ei annettu tilaisuutta lausua ehdotetusta otoksesta.
                        
                     
                           —
                        
                        
                           Kantaja väittää lisäksi, että komissio laski kantajan polkumyyntimarginaalin virheellisesti ja lainvastaisesti ja rikkoi siten perusasetuksen 2 artiklan 11 kohtaa.
                        
                     
         
               2)
            
            
               Toinen kanneperuste, jonka mukaan komissio rikkoi WTO:n polkumyynnin vastaisen sopimuksen 9.3 artiklaa ja perusasetuksen 9 artiklan 4 kohdan toista alakohtaa sekä loukkasi hyvän hallinnon periaatetta.
               
                           —
                        
                        
                           Kantajan mukaan komissio rikkoi WTO:n polkumyynnin vastaisen sopimuksen 9.3 artiklaa ja perusasetuksen 9 artiklan 4 kohdan toista alakohtaa, koska käyttöön otettu polkumyyntitulli ylitti tutkimuksessa todetun polkumyynnin tason.
                        
                     
                           —
                        
                        
                           Lisäksi kantaja väittää, että komissio loukkasi hyvän hallinnon periaatetta, koska se laski kantajan arvotullin muodossa toteutetun polkumyyntimarginaalin väärin ja lainvastaisesti käyttäen laskennallista CIF-arvoa tosiasiallisen CIF-arvon sijaan.
                        
                     
         
               3)
            
            
               Kolmas kanneperuste, jonka mukaan komissio sovelsi virheellisesti perusasetuksen 2 artiklan 9 kohtaa ja 2 artiklan 10 kohtaa, kun se johti pienten rullien myynnin maksamattomat hyvitykset Schades Ltd:n unionissa sijaitsevilta tuottajilta hankkimien jättirullien myynnistä.
            
         
               4)
            
            
               Neljäs kanneperuste, jonka mukaan komissio rikkoi perusasetuksen 2 artiklan 1 kohtaa, kun se tulkitsi kahdessa elimessä normaaliarvon perusasetuksen 2 artiklan 3 kohdan mukaisesti.
            
         
               5)
            
            
               Viides kanneperuste, jonka mukaan komissio rikkoi perusasetuksen 1 artiklan 1 kohtaa, 3 artiklan 1 kohtaa, 3 artiklan 2 kohtaa, 3 artiklan 3 kohtaa, 3 artiklan 5 kohtaa, 3 artiklan 6 kohtaa, 3 artiklan 7 kohtaa ja 3 artiklan 8 kohtaa, ei ottanut huomioon unionin tuomioistuinten ja WTO:n oikeuskäytäntöä eikä komission aikaisempaa käytäntöä sekä loukkasi tasapuolista vertailua koskevaa periaatetta ja yhdenvertaista kohtelua vahinkomarginaalin laskennassa koskevaa periaatetta.
               
                           —
                        
                        
                           Kantaja väittää, että komissio rikkoi perusasetuksen 1 artiklan 1 kohtaa, 3 artiklan 2 kohtaa, 3 artiklan 3 kohtaa ja 3 artiklan 6 kohtaa, koska se sisällytti pienten rullien (ei tarkasteltavana oleva tuote) jälleenmyynnin vahinkomarginaalin laskentaan.
                        
                     
                           —
                        
                        
                           Kantaja väittää myös, että komissio rikkoi perusasetuksen 3 artiklan 1 kohtaa, 3 artiklan 2 kohtaa, 3 artiklan 3 kohtaa, 3 artiklan 5 kohtaa, 3 artiklan 6 kohtaa, 3 artiklan 7 kohtaa ja 3 artiklan 8 kohtaa, ei ottanut huomioon unionin tuomioistuinten ja WTO:n oikeuskäytäntöä eikä komission aikaisempaa käytäntöä sekä loukkasi tasapuolista vertailua koskevaa periaatetta ja yhdenvertaista kohtelua koskevaa periaatetta, koska se sovelsi analogisesti perusasetuksen 2 artiklan 9 kohtaa vahinkomarginaalin laskentaan.
                        
                     
                           —
                        
                        
                           Lopuksi kantaja väittää, että komissio rikkoi perusasetuksen 3 artiklan 2 kohtaa, 3 artiklan 3 kohtaa ja 3 artiklan 6 kohtaa, koska se ei arvioinut asianmukaisesti todetun negatiivisen hinnan alittavuuden marginaalin vaikutusta tarkasteltavaan tuotteeseen.
                        
                     
         
      (1)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) N:o 2016/1036 (EUVL 2016, L 176, s. 21).